क्रेडिट स्कोर बताएगा कि आप अच्छे हैं या बुरे
आपकहां गए, क्या खाया, क्या खरीदा..। आप को कौन जानता है। आपके ड्राइविंग लाइसेंस में कितने प्वाइंट हैं। देश के बारे में आपकी सोच कैसी है। ये कुछ ऐसे पैमाने हैं जिनके आधार पर चीन के नागरिक अपना क्रेडिट स्कोर बनाएंगे। इसके आधार पर तय होता है कि आप कितने अच्छे और बुरे नागरिक हैं। इसके लिए चीनी सरकार ने सीसामी क्रेडिट टूल्स सिस्टम (एससीएस) बनाया है जो लोगों को स्कोर देता है। रेटिंग्स लेने के लिए इसे नागरिकों के पर्सनल डाटा, बैंक अकाउंट, ई-कामर्स साइट्स और सोशल मीडिया साइट्स से लिंक किया गया है। रेटिंग्स प्वाइंटस से लैंडलाॅर्ड, कंपनी के मालिक और पार्टनर के व्यक्तिगत चरित्र की भी पहचान की जा सकेगी। फिलहाल इसे ऑप्शनल टूल के तौर पर देश में लागू किया गया है। सरकार 2020 तक इस सिस्टम को पूरे देश में अनिवार्य रूप से लागू कर देगी।
सरकार का इस क्रेडिट टूल्स को लागू करने का मकसद नागरिकों को सहूलियतें देना है। एक्स्ट्रा क्रेडिट प्वाइंट लाने वाले को इसका फायदा होगा। जैसे यात्रा के दौरान, वीजा और लोन लेने के लिए कागजी कार्यवाही में छूट मिलेगी।
{ सोशल मीडिया पर शेयर मार्केट के गिरने की खबर का लिंक शेयर करने पर सीसामी क्रेडिट टूल्स का स्कोर कम हो जाता है।
{ सोशल मीडिया पर सरकारी खबरों का लिंक शेयर करने पर कि अर्थव्यवस्था बढ़ रही है, तो क्रेडिट स्कोर बढ़ जाता है।
{ यदि आप स्थानीय कृषि उत्पादों को खरीद रहे हैं, तो आपका क्रेडिट स्कोर बढ़ जाता है। यदि आप जापान से सामान आयात कर रहे हैं, तो आपका क्रेडिट स्कोर कम हो जाता है।
hin_Deva hin_Deva hin_Deva hin_Deva hin_Deva hin_Deva